ค่ะ สวัสดีค่ะ คือหนูมีเรื่องมาสอบถามน่ะค่ะ ตอนนี้หนูอายุ17ค่ะ เรียนก็เรียนปกติธรรมดาไม่ได้เครียดจากเรื่องเรียนมากนัก แต่ทุกครั้งที่หนูทำงานทำการบ้านไม่ได้ ส่วนมากจะเป็นกับวิชาคณิตศาสตร์ค่ะ คือหนูชอบคณิตมากๆแต่ล่าสุดครูสอนไม่เข้าใจ เราทำไม่ได้ เราเริ่มเครียด บางครั้งก็จะวางงานแล้วนอนพัก วางงานแล้วฟังเพลง รอลอกเพื่อนเลย แต่บางครั้ง หนูทำไม่ได้ก็จะเริ่มอยากร้องไห้ มันเริ่มไม่อยากเรียน อยากลาออก ไม่อยากทำอะไรเลยนอกจากอยู่เฉยๆ หนูมีปัญหากับครอบครัวบ้างเล็กน้อยค่ะ แต่หนูพยายามไม่สนใจตลอด แต่บางครั้งที่เหนื่อยๆ ก็อยากร้องไห้ อยากหนีไปไกลๆ ได้แต่โทษนิสัยตัวเอง เพราะไม่กล้าบอกใครเลยแม้แต่เพื่อนหรือแฟนค่ะ คือที่หนูเป็นอยู่ตอนนี้ เป็นเพราะเครียดเฉยๆหรือว่าอาจจะเป็นโรคเครียด หรือโรคซึมเศร้าคะ ขอบสำหรับคำตอบนะคะ🙏🏻
สวัสดีค่ะ อาการเครียด รู้สึกอยากลาออก เหนื่อย ร้องไห้คนเดียว หดหู่ดังที่กล่าวมานั้น อาจจะเป็นอาการที่เกิดที่ตอบสนองต่อปัญหาต่างๆในชีวิต เช่นความเครียด ความกดดันจากการเรียนหรือความรับผิดชอบที่มีโดยในคนส่วนใหญ่จะสามารถรับมือได้ หรือเมื่อปัญหาได้รับการแก้ไขหรือทุเลาลง อาการมักจะดีขึ้นได้แต่ในบางรายที่มีอาการดังกล่าวต่อเนื่องกันเกิน 2 สัปดาห์ขึ้นไป ไม่มีช่วงที่ดีขึ้น ทำให้พฤติกรรมการกินการนอนเปลี่ยนแปลงไป ทำอะไรที่เคยชอบทำก็ไม่สนุก เก็บตัวมากขึ้น เสียการเรียนการเข้าสังคม หรือมีความคิดอยากฆ่าตัวตาย อาจจะเข้าข่ายโรคซึมเศร้า หรือมีการเปลี่ยนแปลงทางอารมณ์อย่างรุนแรง ที่ควรได้รับการรักษาและดูแลระยะยาวโดยจิตแพทย์ดังนั้นหากมีอาการเข้าข่ายโรคซึมเศร้าดังกล่าวไป ขอแนะนำการไปพบแพทย์เพื่อประเมินและรับยาต่อไป เบื้องต้นอาจจะระบายปัญหาให้ผู้ที่ไว้ใจได้ฟัง พยายามหาสิ่งที่ชอบและทำได้ดีทำเพื่อเบี่ยงเบนความสนใจ